Hag iskis ar c'hig ivez. Marc'hatmatoc'h eo ar c'hig bevin eget e Breizh (5€ ar c'hilo kig drailhet oO), met n'eo ket ken mat ar blaz anezhañ (iskisat tra), ker ruz eo ar c'hig yar hag ar c'hig oan (!), hag emañ ar c'hig morc'h etre an daou, pa gaver an disterañ tamm. A-benn ar fin n'eo ket keroc'h ar c'hig e ti ar c'higer war a seblant… N'on ket bet o welet c'hoazh. Met gwir eo e c'hell bezañ dipitus keginañ ho tamm steack (a vez poazet re, n'int ket 'vit gouzañv ar c'hig ruz war a seblant, bruderezh o deus war ar skinwel o lavar dezho poazhañ ar c'hig bevin 'all the way', da lavaret eo dek munutenn er boelon d'an nebeutañ… Ne gomzin ket dezho eus stekoù doare tartar, 'm eus aon) evel m'eo dleet ha merzout p'e zebrit n'eo ket ar pezh a c'hortozed, ha n'eo ket dispar… Ma, kavout a reont mat-tre, int, daoust din bezañ dipitet bep taol ^^.